jkorsvik/nowiki_second_scrape_merged huggingface dataset:
Ornes

Ornes er en mangebølt gård, ei grend, i Luster kommune i Indre Sogn i Vestland fylke. Ornes er et stort nes i Lustrafjorden. Terrenget stiger regelmessig opp mot en flate der Urnes stavkirke og hovudtyngda av gårdsbosetningen ligger. Fra denne flaten stiger terrenget bratt opp til om lag 930 moh til fjellet i Tausasva. Den busette delen av neset har ein mosaikk av åker og eng med produksjon av gras, bær og frukt, busetnad og skog. Kommunikasjonsmessig lå Ornes sentralt den gang fjorden var viktigste farled. Dagens hovedvei, fylkesvei 55, Lustravegen, går på fjordens nordside, og Ornes er knyttet til denne dels ved fergeforbindelse til strandstedet Solvorn og dels ved Sørsidevegen, fylkesvei 5637, som går langs fjordens sørside og denne går fra Ornes til bygda Skjolden innerst i Lustrafjorden. På Ornes er det 13 eiendommer med fast bosetning og 13 andre brukes som fritidsboliger. I tillegg kommer noen boliger til utleie og losji for sesongarbeidere i jordbruket. 
Stedet er velkjent på grunn av en stavkirke, og stavkirkens navn skrives med en eldre skriftlig form av gårdsnavnet, nemlig Urnes stavkirke. Urnes stavkirke ble i 1979 tatt inn på lista over verdensarv. Kirkens alder og autentisitet ble lagt til grunn, sammen med vernekriterier inn bygningshistorie og kunsthistorie. Også kirkens plassering i fjordlandskapet ble ilagt vekt.Det var i 2009 fem aktive gårdsbruk på Ornes og driften er hovedsakelig bringebærdyrking. Landbruksdrifta i området er knyttet til produksjon av frukt og bær (eple, bringebær, jordbær, blåbær, morellar m.m.), grasproduksjon og husdyrhold. Spesialisering utvikles i retning bærproduksjon. Innmarka til de bruka som ikke lenger er i drift drives av de aktive bruka. På bruket Øvre Urnes drives gårdsturisme med kafe, gårdsbutikk og overnatting for turister. Et mindre båtbyggerverksted holder også til på Ornes. I 1865 ble det gjennomført utskifting på gården Ornes. Luster kommune har vedtatt en reguleringsplan for Ornes der miljøet omkring stavkirken har fokus. Det heter bl.a. at nye ledningsstrekk skal ligge i bakken, bartrær skal ikke forekomme på dyrka mark, dyrka mark skal heller ikke tas i bruk til produksjon som vil gi vesentlige endringer i landskapsbildet. 

		
		
		
		


== Referanser ==
Astral Chain

Astral Chain er et actionspill utviklet av PlatinumGames og publisert av Nintendo til Nintendo Switch. Det er regissert av Takahisa Taura, hoveddesigneren for Nier: Automata, og utviklet under tilsyn av Hideki Kamiya, skaperen av Devil May Cry og Bayonetta, og mangategneren Masakazu Katsura. Det ble utgitt internasjonalt 30. august 2019.
Spillet har fått generelt positiv mottakelse og har en snittscore på 87/100 på Metacritic. Det har solgt over én million kopier per desember 2019.


== Handling ==
Astral Chain er et eventyrspill hvor spilleren skal påta seg rollen som en detektiv fra politiets arbeidsgruppe kalt «Neuron» som skal løse saker og undersøke hendelser som finner sted i «The Ark».
Gjennom å utforske «The Ark» og stille spørsmål, eller undersøke bevis som kan gi ledetråder, er en del av etterforskningen. I løpet av spillet kan spilleren også få tilgang til «Astral Plane» et inter-dimensjonalt område hvor de må krysse farlig terreng, fikse logiske gåter og kjempe mot forskjellige fiender. Neuron-medlemmer kan bruke «Legion» som kommer i forskjellige former, og har ulike evner som brukes til å løse puslespill eller bekjempe fiender. Spilleren begynner spillet med sverd-legionen, og fanger de andre fire «legioner» i løpet av spillet. Legioner kan byttes når som helst i løpet av kampene.
Spillet har fire innstillinger for vanskelighetsgrad, og kan bytte mellom forskjellig vanskelighetsgrad etter hvert enkelt kapittel. Tidligere fullførte kapitler kan også åpnes, og spilles på nytt hvis spilleren ønsker det. Spilleren kan også gå tilbake til tidligere områder for å vedlikeholde og tilpasse «legionene» sine, tilpasse karakteren, eller samhandle med andre Neuron-medlemmer i løpet av spillet.


== Referanser ==


== Eksterne lenker ==
(en) Astral Chain hos MobyGames 
(en) Astral Chain hos MobyGames 
(en) Astral Chain på Metacritic 
(en) Astral Chain på OpenCritic 
(en) Astral Chain på Behind The Voice Actors 
(en) Astral Chain hos Giant Bomb 
(en) Astral Chain hos Internet Game Database 
(en) Astral Chain hos GameFAQs
The Wonderful 101

The Wonderful 101 er et action-eventyrspill utviklet av PlatinumGames og utgitt av Nintendo til Wii U. Det ble utviklet i regi av Hideki Kamiya og produsert av Atsushi Inaba, som begge har vært involvert i utviklingen av spillene Viewtiful Joe og Ōkami. The Wonderful 101 ble utgitt i august 2013 i Europa og Japan, og i Nord-Amerika måneden etter.
I The Wonderful 101 styrer spilleren en gruppe superhelter sett fra et fugleperspektiv. Heltene kan gjøre seg om til ulike gjenstander kalt «Unite Morphs», og spilleren kan bruke disse til å bekjempe fiender, løse gåter eller traversere miljøene i spillet.En Kickstarter-kampanje ble opprettet i februar 2020 for å finansiere utgaver av spillet til Nintendo Switch, Microsoft Windows og PlayStation 4, med planlagt utgivelse i april 2020.


== Referanser ==


== Eksterne lenker ==
Offisielt nettsted 
(en) The Wonderful 101 hos MobyGames 
(en) The Wonderful 101 på Behind The Voice Actors 
(en) The Wonderful 101 hos Internet Game Database 
(en) The Wonderful 101 hos GameFAQs
Mandalskameratene i 2009

Sesongen 2009 spilte Mandalskameratene i 2. divisjon, slik de også gjorde det sesongen før. Lagets trener var Tore Hansen. MK rykket ned til 3. divisjon etter å ha kommet på en 13.-plass.


== Tabellen ==


== Treningskamper ==


== Seriekamper ==


== Cupkamper ==


== Statistikk ==


=== Målscorere ===
Sist oppdatert: ved sesongslutt.


=== Kort ===
Sist oppdatert: ved sesongslutt.


=== Tilskuere ===


== Mandalskameratene 2 ==
Reservelaget til Mandalskameratene spiller i 2009 i 3. divisjon. 


=== 3. divisjon, Agder, avdeling 11 ===


== Spillere ==


=== Spillerstallen 2009 ===


== Eksterne lenker ==
Termin på fotball.no
Kristin Gjelsvik

Kristin Elisabeth Linde Gjelsvik (født 1986 i Bergen i Norge) er en norsk blogger, influenser og debattant. Hun ble kjent da hun deltok i Paradise Hotel i 2012. Senere har hun deltatt i andre tv-programmer som Bloggerne, Torpet Kjendis og Camp Kulinaris. Fra slutten av 2010-årene har Gjelsvik også markert seg som en aktiv samfunnsdebattant og har særlig rettet kritikk mot skjønnhetsbransjen og bloggere som hun mener legger opp til økt kroppspress, overdreven slanking og unødvendige plastiske operasjoner.


== Bakgrunn ==
Hun har vokst opp i Fana i Bergen og dukket første gang opp i offentlighetens lys da hun deltok i sesong 4 av realityserien Paradise Hotel i 2012. Etter deltakelsen satset hun på en bloggkarriere under tittelen Styleconnection, i 2013 startet hun også et selskap med samme navn. Hun vant Vixen Influencer Awards 2013 i klassen «Folkets favoritt». Året etter fikk hun ytterligere to priser i samme prisutdeling, i klassene «Årets livsstilsblogg» og «Dagens outfit». I 2016 var hun også en av hovedpersonene som ble fulgt i TV 2 Livsstil-serien Bloggerne. Hun deltok i tre sesonger.Gjennom sitt selskap Styleconnection startet hun å selge klær i mai 2014. Tre år senere ble imidlertid selskapet begjært konkurs som følge av manglende innbetaling av skatt og arbeidsgiveravgift. Etter konkursen startet hun en ny blogg under sitt eget navn.Mot slutten av 2010-årene deltok hun i det offentlige ordskiftet, og rettet kritikk mot skjønnhetsbransjen og bloggere hun mente la opp til økt kroppspress blant unge. Hun vant klassen «Årets sterke mening» for videoen om kroppspress fra bloggere, Sophie Elise Steen Isachsen i særdeleshet,  under Vixen Awards i januar 2020.Gjelsvik er bosatt i Drammen, og ble i 2016 forlovet med Dennis Poppe Thorsen som hun møtte under Paradise Hotel i 2012. De gjorde det slutt juli 2022.


== TV ==
Utdrag over deltakelser i ulike tv-programmer:

2012 – Paradise Hotel, TV3
2013 – Robinsonekspedisjonen - «Paradise vs Robinson», TV3
2015 – Bloggerne, TV 2 Livsstil
2018 – Camp Kulinaris, TV3
2019 – Torpet Kjendis, TV 2
2019 – Kristin & Dennis: 1 + 1 = 3, TV3
2019 – 4-stjerners middag – TVNorge
2019 – Debatten, NRK1
2019 – Kjendismødre, TV3
2020 – Debatten, NRK1
2020 – Skal vi danse, TV 2
2021 – Fangene på fortet
2022 – Forræder


== Referanser ==


== Eksterne lenker ==
(no) Offisielt nettsted 
(en) Kristin Gjelsvik på Internet Movie Database 
Kristin Gjelsvik på Twitter 
Kristin Gjelsvik på Facebook 
Kristin Gjelsvik på Instagram 
Kristin Gjelsvik på Snapchat
Nils Gregoriussen Skilbred

Nils Gregoriusson Skilbred (født 20. august 1860 i Gjerpen, død 2. mai 1943 samme sted) var en norsk snekker, gårdbruker og politiker for Venstre.Drøyt 15 år gammel begynte Skilbred i snekkerlære. I 1881–82 tok han amtsskolen i Bratsberg og seinere kurs ved teknisk kveldsskole i Skien. Her var han bosatt og arbeidde som bygningssnekker fra 1885 til 1894. I denne tida var han leder i flere arbeiderforeninger, og han var også medlem av kommunestyret i Skien.Han flytta så tilbake til Gjerpen, der han forpakta et bruk på Frogner. I 1908 kjøpte han bruket. Samme året overtok han farsgården Skjelbred, men blei boende på førstnevnte bruk.Fra 1898 til 1919 var Skilbred medlem av formannskapet i Gjerpen, fra 1908 til 1910 også viseordfører. Han hadde flere andre verv i kommune og næringsliv.Han representerte Bratsberg amt på Stortinget i tre valgperioder fra 1898 til 1906. Fra 1895 til 1897 var han vararepresentant. Det var han også fra 1907 til 1909 (da for Gjerpen krets i samme amt). I 1910-12 var han igjen innvalgt representant (Gjerpen krets). Så fulgte nye tre nye varaperioder for Gjerpen, og endelig en periode for Telemark. Store deler av varaperiodene, blant annet fra februar 1913 til juni 1920, møtte han fast for Gunnar Knudsen, som da var statsminister.Skilbred var tildelt 7. juni-medaljen og Haakon VIIs jubileumsmedalje.


== Referanser ==


== Eksterne lenker ==
(no) Nils Gregoriussen Skilbred hos Norsk senter for forskningsdata
20. serierunde i Bundesliga 2019/20

20. runde i Bundesliga 2019-2020 startet med Hertha Berlin – Schalke 04 fredag 31. januar 2020, hoveddelen av kampene ble spilt lørdag 1. februar mens runden ble avsluttet med Paderborn – Wolfsburg søndag 2. februar.


== Kampfakta ==
Fredag 31. januar

Lørdag 1. februar

Søndag 2. februar


== Referanser ==
Verdensmesterskapet i kurvball

Verdensmesterskapet i kurvball ble arrangert første gang i Nederland i 1978.
Mesterskapet blir arrangert av International Korfball Federation (IKF). Mesterskapet har siden 1987 blitt arrangert hvert fjerde år. 


== Resultater ==
e.e.o.: etter ekstraomgang.


== Medaljestatistikk ==
1 - Inkluderer resultatene for Storbritannia mellom 1978 og 2003.
2 - Inkluderer resultatene for Vest-Tyskland mellom 1978 og 1987.


== Eksterne lenker ==
IKFs offisielle nettside
Historen til IKF og verdensmesterskapet
Arnold Bakke

Arnold Bakke (født 17. februar 1872, død 7. mars 1956) var en norsk kjemiker som ble sjefkjemiker for Nestlé. Han var med på å finne opp Viking Melk og Nescafé.


== Utdanning ==
Han gikk på skole i hjembyen, først Hamar Offentlige skole (fra 1936 benevnt Hamar katedralskole) i tiden 1880–89. Der gjennomførte han middelskole og gymnas, men strøk til artium.  Tre år senere kontet han og stod, og etter studier ved universitetene i Oslo og i Munchen, endte det med en doktorgrad ved Universitetet i Kiel i 1898.


== Forskning og utvikling ==
I Kiel jobbet han for den tyske melkeforsker Hermann Weigmann (1856–1950) som i 1889 hadde startet Bundesanstalt für Milchforschung. Der drev de på med eksperimentell bakteriologi og melk.
Han vendte tilbake til heimtraktene og fikk i 1898 jobb hos Kapp Melkefabrikk på Østre Toten som var grunnlagt av broren, soppforskeren Olav Johan Sopp.
Sjokoladefabrikken var i 1898 nettopp oppkjøpt av  sveitsiske Nestlé. De to fant en måte å lage kondensert melk på, den ble kalt Viking Melk og blir fortsatt laget og solgt i 2020.Etter et par år, flyttet Bakke til Sveits og fikk jobb ved hovedkvarteret, etterhvert som sjefkjemiker og forskningssjef.
På 1930-tallet jobbet han blant annet, med Max Morgenthaler om undersøkelser av tørkefrosset kaffe, som i 1938 ble til oppfinnelsen Nescafé, fortsatt i produksjon i 2020.


== Handelsdiplomati ==
Han bodde i Vevey på den nordlige kyst av Genfersjøen.  Der var han også visekonsul for Norge.  Fra 1932 var han tilknyttet Norges legasjon i Bern som handelsråd for Norge, med ansvar for å ordne med salg av fisk til Sør-Europa. Dikteren Halldis Moren Vesaas var hans sekretær 1930–33.Fordi han var visekonsul ble han den 23. november 1923 utnevnt til ridder av St. Olavs Orden.


== Slekta ==
Bakke var født Backe men fikk i 1913 lov å kalle seg bare Bakke etter slektsnavnet Bakken i Sogndal. Han var sønn av Bertha Marie Omdahl og Johannes Olsen som drev garverifabrikk. Videre var han bror til Olav Johan Sopp, samt bror til Marcus Omdahl (1863–1917) og Ewald Omdahl som i 1902 grunnla lærfabrikken Omdahl, Marcus & Ewald, A/S. Dermed ble han grandonkel til Gudrun Omdahl Onshuus.
Bakke var gift 1898 til 1912 med Ellen Seehusen fra Danmark. Omkring år 1909 var han kjæreste med Cora Sandel. Så var han gift fra 1913 til 1936 med Johanna Tandberg. Hun var søster av musikkpedagog Elise Tandberg.


== Publikasjoner ==
Arnold Bakke (1905).  Olav Johan Sopp, red. Grundtræk af ostegjæringens kemiske prosesser. Undersøgelser over ost og ostegjæring. Kristiania: Olaf Norlis Forlag. 


== Referanser ==
Hakeem Teland

Hakeem Teland (født 2. januar 1998) er en norsk padler som representerer Kristiansand Kajakklubb.
Han vant 5 NM-gull og 18 NM-medaljer i perioden 2015–2019. Han vant VM-bronse for junior på K1 200 meter i 2016.


== Medaljer i norske mesterskap ==


== Se også ==
Norgesmesterskapet i enerkajakk
Norgesmesterskapet i toerkajakk
Norgesmesterskapet i firerkajakk


== Referanser ==


== Eksterne lenker ==
Profil på padling.juul.no
Feaia

Feaia er en slekt av biller som ligner smellere (Elateridae). 


== Utseende ==
Små (ca. 5-6 millimeter), avlange, mørke råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er ganske små. Antennene er 11-leddete, kraftige og sterkt sagtakkede. Brystskjoldet (pronotum) er rundet, noe hvelvet, litt bredere enn langt, med uttrukne bakhjørner, tett og kraftig punktert, med en midtfure. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede brystskjoldet. De har fine lengdestriper og er forøvrig tett punkterte. Beina er temmelig korte.


== Levevis ==
De fleste artene av råtevedbiller har larver som lever i død ved, men enkelte larver graver i jorden og lever på planterøtter. Artene lever i tropisk skog, forøvrig er biologien ukjent.


== Utbredelse ==
Artene er utbredt i Asia, forekommer også på Madagaskar.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Eucneminae Eschscholtz, 1829
Stammen Mesogenini Muona, 1993
Slekten Feaia Fleutiaux, 1896
Feaia dubia Fleutiaux, 1896
Feaia emarginata Fleutiaux, 1899 - Madagaskar
Feaia geiseri Otto, 2016  - Laos
Feaia nipparensis (Hisamatsu, 1957) - Korea


== Referanser ==


== Eksterne lenker ==
(en) Feaia i Global Biodiversity Information Facility 
Feaia – detaljert informasjon på Wikispecies
Harald Eriksen (padler)

Harald Eriksen (født 28. mars 1923, død 2. september 1984) var en norsk padler som representerte Bærum Kajakklubb.
Han vant 4 NM-gull og 13 NM-medaljer i perioden 1950–1959. Han vant kongepokalen i 1953.


== Medaljer i norske mesterskap ==


== Se også ==
Norgesmesterskapet i enerkajakk


== Referanser ==


== Eksterne lenker ==
Profil på padling.juul.no
Rolf Olsen (padler)

Rolf Olsen (født 27. april 1938) er en norsk tidligere padler som representerte Tønsberg Kajakklubb.
Han deltok i Sommer-OL 1960 der han ble nr. 6 på K1 1000 meter.
Han vant 25 NM-gull og 37 NM-medaljer i perioden 1956–1973. Han vant kongepokalen i seks år på rad fra 1959 til 1964.


== Medaljer i norske mesterskap ==


== Se også ==
Norgesmesterskapet i enerkajakk
Norgesmesterskapet i toerkajakk
Norgesmesterskapet i firerkajakk


== Referanser ==


== Eksterne lenker ==
Profil på padling.juul.no
(en) Rolf Olsen – Olympedia 
(en) Rolf Olsen – Sports-Reference (OL-resultater – arkivert)
Porraulacus

Porraulacus er en slekt av biller som ligner smellere (Elateridae). 


== Utbredelse ==
Slekten er hovedsakelig  utbredt på øyer i Stillehavet, men forekommer også i India.


== Systematisk inndeling ==
Det er trolig en del hittil ubeskrevne arter i slekten.

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien kamråtevedbiller (Melasinae) Fleming, 1821
Stammen Dirhagini Reitter, 1911
Slekten Porraulacus Fleutiaux, 1896
Porraulacus basipennis Fleutiaux, 1925 - Fiji
Porraulacus buxtoni Fleutiaux, 1928 - Samoa
Porraulacus evansi Fleutiaux, 1932 - Fiji
Porraulacus grossepunctatus
Porraulacus humeralis Fleutiaux, 1928 - Samoa
Porraulacus santali Fleutiaux, 1933 - India
Porraulacus submarginalis Fleutiaux, 1896 - Samoa
Porraulacus transversus Fleutiaux, 1932 - Fiji


== Eksterne lenker ==
(en) Porraulacus i Global Biodiversity Information Facility
Raapia

Raapia er en slekt av biller som ligner smellere (Elateridae). 


== Utseende ==
Små (ca. 6 millimeter), avlange, mørke råtevedbiller, dekkvingene gjerne delvis brungule. Hannens antenner er kamformede. Pronotum er rundet, noe bredere enn langt, med en skarp midtfure, bakhjørnene tilbaketrukne. Dekkvingene har fine punktstriper.


== Levevis ==
Artene har larver som utvikler seg i død ved.


== Utbredelse ==
Slekten er kjent fra Malaysia, Taiwan, Filippinene og Indonesia.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Macraulacinae Fleutiaux, 1922
Stammen Macraulacini Fleutiaux, 1922
Slekten Raapia Fleutiaux, 1898
Raapia galboides Fleutiaux, 1898 - Nias
Raapia philippinesis Cobos, 1986 - Filippinene
Raapia poggii Kovalev, 2019 - Malaysia
Raapia sauteri Fleutiaux, 1929 - Taiwan


== Referanser ==


== Eksterne lenker ==
(en) Raapia i Global Biodiversity Information Facility 
Raapia – detaljert informasjon på Wikispecies
Andrew Sheriff

Andrew Clive Sheriff (født 2. april 1957) er en britisk tidligere padler.
Han deltok for Storbritannia i OL i 1984 og 1988.
Han er bosatt i Bærum og er gift med den norske tidligere padleren Hege Blichfeldt Sheriff. Deres datter Lisa Sheriff er også padler.
Han vant fire NM-gull og tolv NM-medaljer i perioden 1985–2009. Han representerte Strand Kajakk-Klubb. Han vant kongepokalen i 1986.


== Medaljer i norske mesterskap ==


== Se også ==
Norgesmesterskapet i enerkajakk
Norgesmesterskapet i toerkajakk
Norgesmesterskapet i firerkajakk


== Referanser ==


== Eksterne lenker ==
Profil på padling.juul.no
(en) Andrew Sheriff – Olympedia 
(en) Andrew Sheriff – Sports-Reference (OL-resultater – arkivert)
Dyscharachthis

Dyscharachthis er en slekt av biller som ligner smellere (Elateridae). 


== Utseende ==
Små  (ca. 4 millimeter), avlange, matt brunrødlige råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, ikke sagtakkede eller kamformede. Brystskjoldet (pronotum) er rundet, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.


== Levevis ==
De fleste artene av råtevedbiller (Eucnemidae) har larver som lever i død ved. 


== Utbredelse ==
Slekten er utbredt i den søtlige delen av Australia, fra det nordlige Queensland i nord til Tasmania i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Eucneminae Eschscholtz, 1829
Stammen Dyscharachtini Muona, 1993
Slekten Dyscharachthis Blackburn, 1900
Dyscharachthis brevipennis Blackburn, 1900
Dyscharachthis carinaticeps (Lea, 1916)
Dyscharachthis cavagnaroi (Cobos, 1979)
Dyscharachthis depressus (Bonvouloir, 1871)
Dyscharachthis minutus (Lea, 1916)


== Litteratur ==


== Eksterne lenker ==
(en) Dyscharachthis i Global Biodiversity Information Facility 
(en) Dyscharachthis hos Fossilworks 
Atlas of Living Australia - Dyscharachthis [1]
Østen Olsen Uverud

Østen Olsen Uverud (Født med etternavnet: Skibdalen / Skivdalen ) (født 16. august 1873 på gården Skibdalen i Hovin i Telemark, død 26. januar 1960) var en norsk gårdbruker og politiker for Venstre.Uverud gikk på Søve landbruksskole fra 1895 til 1897. Året etter overtok han gården Uverud fra sin far Ole Olsson Hovdestul Skibdalen.Han var medlem av Hovin herredsstyre fra 1901 til 1919 og ordfører fra 1908 til 1919 og hadde ei rekke andre verv i det offentlige og i landbruksnæringen. Han var vararepresentant til Stortinget i to perioder: fra 1916 til 1918 fra Øst-Telemark krets i Bratsberg amt, fra 1925 til 1927 for Telemark fylke. Han møtte en del som vara for Gjermund Grivi i den første av disse periodene og var da medlem i landbrukskomiteen.Uverud blei tildelt Kongens fortjenstmedalje.


== Referanser ==


== Eksterne lenker ==
(no) Østen Olsen Uverud hos Norsk senter for forskningsdata